open-index/open-wikipedia-markdown huggingface dataset:
Амерыканскі біяграфічны інстытут

**Амерыканскі біяграфічны інстытут** () — былая прыватная арганізацыя ў ЗША (Ролі, Паўночная Караліна), якая спецыялізавалася на прысваенні розных званняў і ўзнагарод марным людзям ад свайго імя, а таксама публікацыі іх біяграфій у сваіх спецыяльных выданнях з прэстыжнымі назвамі.

У іншых краінах таксама існуюць падобныя арганізацыі, такія як Міжнародны біяграфічны цэнтр (Вялікабрытанія), «Чалавек года» (Украіна).

## Гісторыя 
Амерыканскі біяграфічны інстытут быў створаны ў 1967 годзе. Існаваў за кошт платы за прысваенне тытулаў і званняў ад асоб, якім яны прысвойваліся, а таксама за продаж розных публікацый з біяграфіямі гэтых людзей.

Узнагароды палітыкаў, журналістаў, і іншых часта асуджаліся як махлярства. Урад Заходняй Аўстраліі лічыць Амерыканскі біяграфічны інстытут выдаўцом-махляром, які «звяртаецца да людзей, якія жадаюць мець памятную дошку на сваёй сцяне альбо ўбачыць сваё імя ў кнізе, нават калі ўшанаванне не мае сапраўднага даверу — па сутнасці, яны набываюць ушанаванні».

Кампанія збанкрутавала ў 2012 годзе.

## Біяграфічныя даведнікі 
* Leading Intellectuals of the World
* Great Minds of the 21st Century
* Contemporary Who’s Who of Professionals
* Great Women of the 21st Century
* World Book of Knowledge
* Two Thousand Notable American Men
* Two Thousand Notable American Women
* International Directory of Distinguished Leadership
* Five Thousand Personalities of the World
* Five Hundred Leaders of Influence
* International Who’s Who of Professional and Business Women

Катэгорыя:Выдавецтвы ЗША
Катэгорыя:Махлярства
Горнапрамысловы ландшафт Корнуала і Заходняга Дэвана

**Горнапрамысловы ландшафт Корнуала і Заходняга Дэвана** — аб’ект са спіса Сусветнай спадчыны ЮНЕСКА ў Англіі.

Корнуал і Заходні Дэван у пачатку XIX стагоддзя забяспечвалі 2/3 сусветнай вытворчасці медзі. Руднікі і машынныя залы, плавільныя печы і глыбокія шахты, новыя рабочыя гарады і прыватныя домаўладанні, парты і гавані, падсобныя прадпрыемствы — ландшафты гэтага раёна змяніліся пад уплывам хуткага развіцця прагрэсіўных метадаў здабычы волава і медзі.

Дасягненні Корнуала і Заходняга Дэвана паўплывалі на распаўсюджанне горнай справы ва ўсім свеце і сталі важкім укладам у прамысловую рэвалюцыю Англіі. У 1860-х гг. здабыча ў гэтых месцах практычна спынілася, але спецыялісты працягнулі развіваць горнашахтную справу ў Паўднёвай Афрыцы, Цэнтральнай і Паўднёвай Амерыцы. У многіх краінах дагэтуль працягваюць дзейнічаць машынныя залы, пабудаваныя і абсталяваныя па карнуольскім узоры.

Прадстаўляе цікавасць таксама мясцовы фальклор — павер’і пра духаў, якія могуць дапамагаць у пошуку багатых жылаў.

## Літаратура 
* Тысяча чудес света. — СПб: ООО «СЗКЭО», 2007. — 336 с.

Катэгорыя:Сусветная спадчына паводле алфавіта
Катэгорыя:Сусветная спадчына ў Вялікабрытаніі
Катэгорыя:Корнуал
Катэгорыя:Дэваншыр
Катэгорыя:Прамысловасць Вялікабрытаніі
Міжнародны біяграфічны цэнтр

**Міжнародны біяграфічны цэнтр** () — выдавецтва, якое спецыялізуецца на выданні біяграфічных кніг, энцыклапедычных даведнікаў персаналій і іншых выданняў у жанры «vanity press» (выданне любой кнігі, за якое плаціць яе аўтар). Урад Заходняй Аўстраліі ахарактарызаваў дзейнасць гэтага цэнтра як махлярства.

## Характарыстыка дзейнасці 
Міжнародны біяграфічны цэнтр размешчаны ў Кембрыджы (Вялікабрытанія), але да знакамітага Кембрыджскага ўніверсітэта не мае ніякага дачынення.

Цэнтр заяўляе, што кандыдаты для ўключэння іх біяграфій у каталогі адбіраюцца спецыяльным даследчым падраздзяленнем біяграфічнага цэнтра выключна на аснове значных дасягненняў кандыдатаў у сваёй прафесійнай сферы. У той жа час існуюць негатыўныя ацэнкі Міжнароднага біяграфічнага цэнтра, у тым ліку на ўзроўні ўрадаў.

## Біяграфічныя даведнікі 
* 2000 Outstanding Europeans of the 21st Century
* 2000 выдатных інтэлектуалаў ХХ стагоддзя ()
* 2000 выдатных інтэлектуалаў ХХI стагоддзя ()
* 2000 выдатных навукоўцаў — 2010 ()
* The Cambridge Blue Book
* Dictionary of International Biography
* Great Men and Women of Science
* International Who’s Who in Music
* Men of achievement
* Outstanding People of the 20th Century
* Outstanding People of the 21st Century
* Выдатныя навукоўцы XXI стагоддзя ()
* Who’s Who in the 21st Century
* World Who’s Who of Women

## Узнагароджаныя 
Сярод беларускіх дзеячоў навукі і культуры, якія скарысталіся паслугамі Міжнароднага біяграфічнага цэнтра — Леў Барысавіч Алімаў, Ігнат Пятровіч Антонаў, Рыгор Аляксеевіч Васілевіч, Міхаіл Сцяпанавіч Высоцкі, Анатоль Аляксандравіч Галаўко, Анатоль Ізотавіч Зелянкоў, Уладзімір Андрэевіч Касцюк, Іван Іванавіч Катляр, Віктар Уладзіміравіч Мартынаў, Уладзімір Іванавіч Міроненка, Анатоль Мікалаевіч Міхайлаў, Генадзь Васілевіч Рымскі, Рыгор Іванавіч Тарануха, Аляксандр Рымавіч Цыганаў.

## Спасылкі 
* Міжнародны біяграфічны цэнтр
* What’s What with the Who’s Who? 

Катэгорыя:Кампаніі Вялікабрытаніі
Катэгорыя:Махлярства
Юбілейная плошча

**Юбілейная плошча** — назва вуліц у розных населеных пунктах.

## Беларусь 
* Юбілейная плошча — плошча ў Верхнядзвінску.
* Юбілейная плошча — плошча ў Мінску.

## Станцыи метро 
* «Юбілейная плошча» — станцыя метро ў Мінску.

## Гл. таксама 
* Юбілейная вуліца
Антон Вячаслававіч Лапенка

**Анто́н Вячаслававіч Лапенка** (нарад. 1 верасня 1986, Зеленаград, Масква) — расійскі акцёр тэатра і кіно, відэаблогер. Атрымаў папулярнасць у 2019 годзе дзякуючы серыі ролікаў СЮС Amounguss у Instagram і на YouTube, знятых у стылістыцы VHS 1980—1990-х гадоў, дзе ён грае розных персанажаў.

## Біяграфія 
Антон Лапенка нарадзіўся 1 верасня 1986 года ў Зеленаградзе. Вырас у сям'і, у якой было 16 дзяцей. Антон быў па рахунку дзявятым дзіцем. У 2011 годзе скончыў акцёрскі факультэт УДІКа, пасля чаго паступіў у трупу Маскоўскага драматычнага тэатра імя К. З. Станіслаўскага (цяпер — «Электратэатр Станіслаўскі»).

Прыз за лепшую мужчынскую ролю на міжнародным фестывалі УДІК (2011).

Пераможац прэміі «Залаты ліст» (2011).

У тэлесерыялах здымаецца з 2010 года, пераважна ў эпізадычных ралях.

## Заўвагі 
## Спасылкі
* Лапенко — новая зорка рускага интэрнэта / вДудь

Катэгорыя:Выпускнікі УДІКа
Катэгорыя:Акцёры Расіі
Катэгорыя:Вікіпедыя:Біяграфіі сучаснікаў
Катэгорыя:Нарадзіліся ў 1986 годзе
Катэгорыя:Нарадзіліся 1 верасня
Катэгорыя:Настальгія па СССР
Хутарскі сельсавет

Назву **Ху́тарскі сельсавет** маюць:

* Хутарскі сельсавет — былая адміністрацыйна-тэрытарыяльная адзінка ў складзе Гомельскага раёна Гомельскай акругі
* Хутарскі сельсавет — былая адміністрацыйна-тэрытарыяльная адзінка ў складзе Чэрвеньскага раёна Мінскай вобласці
Айран-Брыдж

**Айран-Брыдж («жалезны мост»)** — аб’ект са спіса Сусветнай спадчыны ЮНЕСКА ў Англіі і помнік прамысловай рэвалюцыі XVIII стагоддзя. Прадстаўляе сабою багатую на мінералы даліну ракі Северн ад аднайменнага маста да паселішча Колбрукдэйл і размешчаны за 50 км на паўднёвы захад ад Бірмінгема.

Айран-Брыдж — першы металічны мост у свеце, які стаў прадвеснікам прамысловай рэвалюцыі і новай архітэктуры, заснаванай на тэхнічным прагрэсе. Ён быў пабудаваны ў 1779 годзе. Спачатку жыхары ўспрынялі навінку з недаверам, але пасля таго як паводка знесла ўсе астатнія масты ў акрузе, а Айран-Брыдж устаяў, побач з ім пачаў расці гарадок.

Тут сканцэнтраваліся заводы па вытворчасці жалеза, будавалі доменныя печы, фарфоравыя і керамічныя заводы, так як у даліне здабывалі жалезную руду, гліну і вугаль.

Сёння на гэтым месцы ўнікальная музейная тэрыторыя, трапляючы на якую, можна пабываць у віктарыянскай Англіі. Можна пазнаёміцца са старажытнымі завадскімі тэхналогіямі ў дзеючых майстэрнях, можна пагуляць па горадзе, дзе жыццё той эпохі адноўлена ў падрабязнасцях — ад грошай да рэцэпта хлеба, можна пакатацца на дыліжансе, пабываць на кірмашы ці проста пагутарыць з мясцовымі жыхарамі, апранутымі па ўсіх правілах моды 150-гадовай даўніны.

## Літаратура 
* Тысяча чудес света. — СПб: ООО «СЗКЭО», 2007. — 336 с.

Катэгорыя:Шропшыр
Катэгорыя:Масты Вялікабрытаніі
Катэгорыя:Арачныя масты
Катэгорыя:Чыгунныя масты
Катэгорыя:Пешаходныя масты
Катэгорыя:Прамысловая рэвалюцыя
Катэгорыя:З’явіліся ў 1779 годзе
Катэгорыя:1779 год у Еўропе
Катэгорыя:XVIII стагоддзе ў Вялікабрытаніі
Канстанцін Анатольевіч Чуйчанка

**Канстанцін Анатольевіч Чуйчанка** (нар. 12 ліпеня 1965, Ліпецк, РСФСР, СССР) — расійскі дзяржаўны дзеяч. Міністр юстыцыі Расійскай Федэрацыі з 21 студзеня 2020 года. Член Савета Бяспекі Расійскай Федэрацыі з 3 лютага 2020 года. Сапраўдны дзяржаўны саветнік юстыцыі Расійскай Федэрацыі (2020).

Катэгорыя:Кіраўнікі Апарата Урада Расійскай Федэрацыі
Катэгорыя:Супрацоўнікі адміністрацыі прэзідэнта Расіі
Катэгорыя:Міністры юстыцыі Расійскай Федэрацыі
Катэгорыя:Правадзейныя дзяржаўныя саветнікі Расійскай Федэрацыі 1-га класа
Інжынерна-будаўнічы факультэт ПДУ

**Інжынерна-будаўнічы факультэт ПДУ** — адзін з факультэтаў Полацкага дзяржаўнага ўніверсітэта.

## Гісторыя 
Факультэтаў быў створаны ў 1971 годзе і з’яўляеца адным з найстарэйшых і найбуйнейшых факультэтаў.

## Кафедры 
* кафедра архітэктуры
* кафедра будаўнічай вытворчасці
* кафедра будаўнічых канструкцый
* кафедра цеплагазаводазабеспячэння і вентыляцыі

## Спецыяльнасці 
* Аўтамабільныя дарогі
* Архітэктура
* Водазабеспячэнне, водаадвядзенне і ахова водных рэсурсаў
* Дызайн (прадметна-прасторавага асяроддзя)
* Прамысловае і грамадзянскае будаўніцтва
* Цеплагазазабеспячэнне, вентыляцыя і ахова паветранага басейна
* Экспертыза і кіраванне нерухомасцю

### Магістратура 
* Будаўніцтва ў галіне будаўнічых канструкцый
* Будаўніцтва ў галіне будаўнічых матэрыялаў
* Будаўніцтва ў галіне цеплагазазабеспячэння, вентыляцыі і аховы паветранага басейна

### Аспірантура 
* Будаўнічыя канструкцыі, будынкі і збудаванні
* Будаўнічыя матэрыялы і вырабы
* Цеплазабеспячэнне, вентыляцыя, кандыцыянаванне паветра, газазабеспячэнне і асвятленне
* Тэхналогія і арганізацыя будаўніцтва

### Перападрыхтоўка 
* Прамысловае і грамадзянскае будаўніцтва
* Цеплагазазабеспячэнне, вентыляцыя і ахова паветранага басейна

### Павышэнне кваліфікацыі 
* Правядзенне інжынерна-геадэзічных пошукаў і геадэзічнае забеспячэнне будаўніцтва аб’ектаў розных класаў складанасці
* Геадэзічнае забеспячэнне будаўніцтва і эксплуатацыі прамысловых аб’ектаў
* Сучасныя тэхналогіі ўзвядзення энергаэфектыўных будынкаў (для майстроў і прарабаў будаўнічых арганізацый, агульнабудаўнічыя работы)
* Укараненне перадавых тэхналогій і метадаў будаўнічай вытворчасці (для галоўных інжынераў будаўнічых арганізацый)
* Інавацыйныя тэхналогіі вытворчасці санітарна-тэхнічных работ (для майстроў і прарабаў будаўнічых арганізацый)

## Дэканы 
* Дзмітрый Мікалаевіч Лазоўскі (1999—2003)
* Юрый Пятровіч Сядлуха (2003—2004)
* Аляксандр Аляксандравіч Бакатовіч

Катэгорыя:Вуліца Блахіна (Наваполацк)
Катэгорыя:З’явіліся ў 1971 годзе
Катэгорыя:1971 год у Беларусі
Механіка-тэхналагічны факультэт ПДУ

**Механіка-тэхналагічны факультэт ПДУ** — адзін з факультэтаў Полацкага дзяржаўнага ўніверсітэта.

## Гісторыя 
Механіка-тэхналагічны факультэт арганізаваны 28 чэрвеня 1975 года. Першы набор на машынабудаўнічую спецыяльнасць адбыўся ў 1970 годзе. Механіка-тэхналагічны факультэт з’яўляецца адным з найстарэйшых у ПДУ і працуе ў галіне тэхналогіі апрацоўкі матэрыялаў, стварэння новых высокапрадукцыйных канструкцый, інструментаў і тэхналагічнага абсталявання, рамонтнай вытворчасці.

## Кафедры 
* кафедра аўтамабільнага транспарту
* кафедра трубаправоднага транспарту і гідраўлікі
* кафедра тэхналогіі і абсталявання машынабудаўнічай вытворчасці
* кафедра тэхналогіі і абсталявання перапрацоўкі нафты і газу

## Спецыяльнасці 
* Абсталяванне і тэхналогія зварачнай вытворчасці
* Арганізацыя дарожнага руху
* Аўтасэрвіс
* Вытворчасць вырабаў на аснове трохмерных тэхналогій
* Машыны і апараты хімічных вытворчасцяў і прадпрыемстваў будаўнічых матэрыялаў
* Праектаванне, збудаванне і эксплуатацыя газанафтаправодаў і газанафтасховішчаў
* Тэхналагічнае абсталяванне машынабудаўнічай вытворчасці
* Тэхналогія машынабудавання
* Тэхнічная эксплуатацыя аўтамабіляў
* Хімічная тэхналогія прыродных энерганосьбітаў і вугляродных матэрыялаў

### Магістратура 
* Апрацоўка канструкцыйных матэрыялаў у машынабудаванні
* Ахова працы
* Будаўніцтва і эксплуатацыя нафтагазаправодаў, базаў і сховішчаў
* Будаўніцтва ў галіне трубаправоднага транспарту
* Інавацыйныя тэхналогіі ў машынабудаванні
* Інжынерная геаметрыя і камп’ютарная графіка
* Машынабудаванне і машыназнаўства
* Працэсы і апараты хімічных тэхналогій
* Хімічная тэхналогія паліваў і высокаэнергетычных рэчываў

### Аспірантура 
* Ахова працы (паліўная і хімічная прамысловасць)
* Будаўніцтва і эксплуатацыя нафтагазаправодаў, базаў і сховішчаў
* Матэрыялазнаўства (машынабудаванне)
* Працэсы і апараты хімічных тэхналогій
* Тэхналогія і абсталяванне механічнай і фізіка-тэхнічнай апрацоўкі
* Тэхналогія машынабудавання
* Хімічная тэхналогія паліва і высокаэнергетычных рэчываў
* Эксплуатацыя аўтамабільнага транспарту

### Перападрыхтоўка 
* Абсталяванне і тэхналогія зварачнай вытворчасці
* Ахова працы на нафтахімічных і нафтаперапрацоўчых прадпрыемствах
* Збудаванне і эксплуатацыя газаправодаў на базе сярэдняй спецыяльнай адукацыі
* Машыны і апараты нафтаперапрацоўчых і нафтахімічных вытворчасцяў
* Праектаванне і эксплуатацыя газаправодаў
* Праектаванне, збудаванне і рамонт нафтаправодаў, газаправодаў і газанафтасховішчаў
* Тэхналогія перапрацоўкі нафты і газу

### Павышэнне кваліфікацыі 
* Ахова працы і забеспячэнне бяспекі ў арганізацыі

## Дэканы 
* Аляксандр Вітальевіч Дудан

Катэгорыя:Факультэты ПДУ
ПДУ
Катэгорыя:Вуліца Блахіна (Наваполацк)
Катэгорыя:З’явіліся ў 1975 годзе
Катэгорыя:1975 год у Беларусі
Вуліца Яронькі (Наваполацк)

**Вуліца Яронькі** (, ) — вуліца ў Наваполацку, названая ў гонар Віктара Яронькі.

## Апісанне 
Размешчана ў паўднёва-ўсходняй частцы горада (10-ы мікрараён) і цягнецца з паўночнага захаду на паўднёвы ўсход ад вуліцы Нафтавікоў да вуліцы Дзянісава. Працягласць вуліцы складае 450 метраў. Вуліца ўзнікла ў выніку будаўніцтва шматкватэрных дамоў у 2010-х гадах. Забудова вуліцы — тыповая, панэльная з пераменнай этажнасцю да 9 паверхаў. Рэгулярны рух грамадскага транспарту па вуліцы адсутнічае. Актыўнае будаўніцтва новых шматкватэрных жылых дамоў на гэтай вуліцы працягваецца і сёння.

## Гл. таксама 
* Спіс вуліц Наваполацка

Катэгорыя:Вуліцы Наваполацка
Дзмітрый Літвінскі

**Дзмітрый Літвінскі** (нар. 6 чэрвеня 1970, у Глыбокім) — сучасны беларускі мастак, фотамайстар і відэааматар.

## Біяграфія 
Скончыў Школу 3 у Глыбокім. Скончыў Полацкі дзяржаўны ўніверсітэт.

Першая ўтарская выстава пад назвай «Погляд» прайшла ў 2003 годзе. Усяго ў Глыбокім прайшло сем асабістых выставак.

Мастак стварыў серыю партрэтаў вядомых глыбачан: заснавальніка дэндрасаду Віктара Ламаку, знакамітага каваля Аляксандра Дубіну, авіяканструктара Паўла Сухога, заснавальніка глыбоцкай школы барацьбы Аляксандра Кузняцова. Дзмітрый Літвінскі таксама аўтар рэпрадукцыі вялікага партрэту Корсака, які прадстаўлены ў сталай экспазіцыі Глыбоцкага гісторыка-этнаграфічнага музея.

Да найбольш выразных творчых серый належаць музычныя інструменты (дуда, скрыпка, лютня, арфа, бубен), гісторыя, міфалогія і прырода. 

Катэгорыя:Нарадзіліся ў Глыбокім
Катэгорыя:Мастакі Беларусі
Іван Іванавіч Волкаў

**Іван Іванавіч Волкаў** (, в. Пусташы на Полаччыне — снежань 2001, Псуя Глыбоцкага раёна) — беларускі гісторык, настаўнік, краязнаўца, паэт і дэпутат.

## Біяграфія 
У 1941 г. закончыў чатыры класы Скарадской пачатковай школы. У час вайны жыў з бацькамі ў вёсцы Пусташы. Пасля заканчэння Лявонаўскай сямігадовай школы (Шумілінскі раён) год правучыўся ў Обалі і паступіў у Полацкае педвучылішча. Разам з жонкай Надзеяй Давыдаўнай выхавалі 5 сыноў.

У 1958 г. Іван Іванавіч закончыў гістарычны факультэт педінстытута і па накіраванні паехаў працаваць у Чарневічы.

У 1961 годзе I.I.Волкаў прызначаны дырэктарам Псуеўскай васьмігодкі. У 1971 годзе ў Псуі адкрылася сярэдняя школа. Па яго ініцыятыве ў Псуеўскай школе быў адкрыты Куток баявой славы, які пазней стаў краязнаўчым музеем. Разам з вучнямі  І.I.Волкаў збіраў цікавы матэрыял па старажытнай і ваеннай гісторыі краю.

Іван Іванавіч Волкаў стварыў некалькі рукапісных кніг, якія дапаўняў новымі матэрыяламі на працягу ўсяго жыцця. Гэта — «Старонкі подзвігу», «Агнявыя дні» — пра падзеі Вялікай Айчыннай вайны на тэрыторыі Псуеўскага сельсавету,  «Даўжанскія краявіды» — пра прыгажосць роднага  краю, «Па шляху да ведаў» — пра развіццё народнай  адукацыі ў нашых мясцінах, «Герой Савецкага Саюза — наш зямляк» —  пра генерал-лейтэнанта Пятра Міхайлавіча Казлова.  

Іван Іванавіч Волкаў аформіў альбомы: «Подзвіг разведчыцы», "Людзі і баявыя справы партызанскай  брыгады «Кастрычнік», «Сувораўцы цвёрда стаялі», «З гісторыі вёскі Псуя». Разам з настаўнікамі Марыяй  Іларыёнаўнай  Краснік і Валянцінай Лявонаўнай Mayчун склаў «Гістарычна-геаграфічны атлас Псуеўскага сельскага савета».

Вывучаў гісторыю Глыбоцкага краю, пісаў вершы. Іван Іванавіч збіраў матэрыялы для  кнігі «Дыяменты роднай мовы»: запісваў прымаўкі, прыказкі, песні, трапныя выразы, мясцовыя дыялекты, прыпеўкі, легенды, паданні, прытчы, замовы, сказы. Даследаваў паходжанне назваў рэк, азёр, населеных пунктаў, яго  цікавіў народны побыт, заняткі людзей, павер’і, народныя гульні жыхароў краю. Раздзелы з кнігі змяшчаў у раённым, абласным, рэспубліканскім друку. Самай знакавай, прыжыццёвай кнігай па краязнаўству сталі «Легенды і паданні азёрнага краю».

У часопісе «На­родная асвета» змясціў тры артыкулы:  «Краязнаўства — наш памочнік», «3 вопыту работы школы па праф-арыентацыі вучняў на сельгаспрафесіі», «На струмені жыцця» — нарыс пра заслужанага настаўніка БССР і удзельніка Вялікай Айчыннаіі вайны Васіля Георгіевіча Кудашова. Вытрымала два выданні кніга «Настаўніку сельскай моладзі», адным з аўтараў якой быў і Іван Іванавіч. Ён удзельнічаў у напісанні кнігі «Памяць. Глыбоцкі раён».

Меў званне «Заслужаны настаўнік БССР», быў узнагароджаны ордэнам «Знак Пашаны», медалямі, Ганаровай граматай Вярхоўнага Савета БССР.

Катэгорыя:Нарадзіліся ў Полацкім раёне
Катэгорыя:Краязнаўцы Беларусі
Катэгорыя:Педагогі Беларусі
Вуліца Блахіна (Наваполацк)

**Вуліца Блахіна** (, ) — вуліца ў Наваполацку.

## Апісанне 
Размешчана ў паўночна-заходняй частцы горада (2-гі і 3-ці мікрараёны) і цягнецца з паўночнага захаду на паўднёвы ўсход ад вуліцы Ктатарава да вуліцы Калініна, пасля якой пераходзіць у вуліцу Камсамольскую. Працягласць вуліцы складае каля 1600 метраў.

Названа ў 1963 годзе ў гонар Пятра Блахіна — аднаго з першабудаўнікоў горада, перадавіка і актывіста, які памёр двума гадамі раней ва ўзросце 23 гадоў.

Па вуліцы пракладзены трамвайныя рэйкі, ёсць тры трамвайных прыпынка: «Тэхнікум», «Аўтавакзал» і «Універсітэт». Аўтобусныя маршруты: 5, 6, 10, 11, 15, 20, 21.

## Сацыяльныя аб’екты 
* Полацкі дзяржаўны ўніверсітэт
* № 8 — аўтавакзал (архітэктар І. Каменскіх).
* Рынак і іншыя гандлёвыя аб’екты
* Паліклініка № 1
* Дзіцячая паліклініка
* Друкарня
* Лазня
* Школа № 3

## Гл. таксама 
* Спіс вуліц Наваполацка


Катэгорыя:Вуліцы Наваполацка
Рагаўцоў

**Рагаўцоў** — прозвішча.

## Вядомыя носьбіты 
* Васіль Іванавіч Рагаўцоў (1952—2016) — беларускі мовазнавец і паэт.
* Віталь Васілевіч Рагаўцоў — беларускі архітэктар.
* Мікалай Мікалаевіч Рагаўцоў (нар. 1947) — вучоны ў галіне оптыкі і прыкладной матэматычнай фізікі.
* Сцяпан Валер’евіч Рагаўцоў (нар. 1986) — спартсмен, лёгкаатлет.
* Уладзімір Мітрафанавіч Рагаўцоў (нар. 1943) — беларускі акцёр, Заслужаны артыст Беларускай ССР.
Гарошкаўскі сельсавет (Рэчыцкі раён)

**Гаро́шкаўскі сельсавет** — былая адміністрацыйна-тэрытарыяльная адзінка ў складзе Рэчыцкага раёна Гомельскай акругі. Цэнтр — вёска Гарошкаў.

Пасля другога ўзбуйнення БССР з 8 снежня 1926 года сельсавет у складзе Рэчыцкага раёна Рэчыцкай акругі БССР. З 9 чэрвеня 1927 года ў складзе Гомельскай акругі. 30 снежня 1927 года скасаваны, тэрыторыя далучана да Заспенскага сельсавета.

## Літаратура 
* Административно-территориальное устройство БССР: справочник: в 2 т. / А.И. Карпачева и др. / Главное архивное управление при Совете Министров БССР, Институт философии и права Академии наук БССР. — Т. 1: (1917―1941 гг.). — Мн., «Беларусь», 1985. — 390 с.

Катэгорыя:Былыя сельсаветы Рэчыцкага раёна
Катэгорыя:Сельсаветы Беларусі, утвораныя ў 1926 годзе
Катэгорыя:Сельсаветы Беларусі, скасаваныя ў 1927 годзе
Мюнхеберг

**Мюнхеберг** () — горад у Германіі, у зямлі Брандэнбург. Уваходзіць у склад раёна Меркіш-Одэрланд. Насельніцтва — 7150 чалавек (на 31 снежня 2010 года). Плошча — 151,93 км². Афіцыйны код — 12 0 64 317.

Горад падпадзяляецца на 7 гарадскіх раёнаў.

У горадзе нарадзіўся міністр замежных спраў ГДР Маркус Мекель.

Катэгорыя:Гарады Брандэнбурга
Talking Heads

**Talking Heads** — амерыканскі рок-гурт, утвораны ў 1975 годзе ў Нью-Ёрку, выконваў стылістычна разнастайны новахвалевы рок з выкарыстаннем шматлікіх іншых уплываў (фанк, класічны мінімалізм, афрыканскія рытмы і г. д.). Да моманту выхаду свайго апошняга альбома ў 1988 годзе Talking Heads сталі адным з самых шанаваных музычнымі спецыялістамі гуртамі. Дзесяць альбомаў гурта ўваходзілі ў Billboard 200, найвышэйшага выніку тут дамогся Speaking in Tongues (#15, 1983). Найвышэйшая пазіцыя гурта ў спісах сінглаў — #9 («Burning Down the House», 1983). Гурт афіцыйна існаваў да 1991 года, праз пяць гадоў сабраўся зноў як The Heads (без удзелу Бірна) і запісаў альбом No Talking Just Head.

У 2002 годзе Talking Heads былі ўведзеныя ў Залу славы рок-н-ролу. Чатыры альбомы гурта ўвайшлі ў спіс «500 найвялікшых альбомаў усіх часоў» па версіі часопіса Rolling Stone (2003).

## Дыскаграфія 
**Студыйныя альбомы**

* *Talking Heads: 77* (1977)
* *More Songs About Buildings and Food* (1978)
* *Fear of Music* (1979)
* *Remain in Light* (1980)
* *Speaking in Tongues* (1983)
* *Little Creatures* (1985)
* *True Stories* (1986)
* *Naked* (1988)

Катэгорыя:Рок-гурты ЗША
Катэгорыя:Панк-рок-гурты ЗША
Катэгорыя:Выканаўцы, уключаныя ў Залу славы рок-н-рола
Катэгорыя:Музычныя калектывы, якія з’явіліся ў 1975 годзе
Катэгорыя:Пераможцы MTV Video Music Awards
Катэгорыя:Музычныя калектывы, якія зніклі ў 1991 годзе
Пітэрс

**Пітэрс** — прозвішча.

## Вядомыя носьбіты 
* Марцін Пітэрс — англійскі футбаліст
* Мэры Пітэрс — брытанская і ірландская лёгкаатлетка
* Мэры Элізабет Пітэрс — міністр транспарту ЗША
* Сьюзан Пітэрс — амерыканская актрыса
* Эдзіт Пітэрс — амерыканская джазавая спявачка
Святлана Іосіфаўна Алілуева

**Святлана Іосіфаўна Алілуева** (; пра нараджэнні: *Сталіна (Джугашвілі)*, у эміграцыі — **Лана Пітэрс** () (,  — , Рычленд, Вісконсін) — савецкая перакладчыца, філолаг, кандыдат філалагічных навук; мемуарыстка.

Вядомая перш за ўсё як дачка І. В. Сталіна, пра жыццё якога пакінула шэраг работ у жанры мемуараў. У 1967 годзе эмігравала ў ЗША

Катэгорыя:Філолагі СССР
Катэгорыя:Перакладчыкі СССР
Катэгорыя:Мемуарысты СССР
Вуліца Васілеўцы (Наваполацк)

**Вуліца Васілеўцы** (, ) — вуліца ў Наваполацку.

## Апісанне 
Размешчана ў паўднёва-ўсходняй частцы горада (8-ы мікрараён) і цягнецца з паўночнага ўсходу на паўднёвы захад ад вуліцы Якуба Коласа да вуліцы Камсамольскай. Працягласць вуліцы складае каля 1300 метраў. Вуліца ўзнікла ў выніку будаўніцтва шматкватэрных дамоў у 1990-я гады і атрымала сваю назву ад былой аднайменнай вёскі, якая знаходзілася тут раней. Забудова вуліцы — тыповая, панэльная і цагляная з пераменнай этажнасцю максімум у 9 паверхаў. Рэгулярны рух грамадскага транспарту па вуліцы адсутнічае.

## Гл. таксама 
* Спіс вуліц Наваполацка

Катэгорыя:Вуліцы Наваполацка
Кызылагаш

**Кызылагаш**:

* Кызылагаш (Бурабайскі раён)
* Кызылагаш (Жармінскі раён)
* Кызылагаш (Зерэндзінскі раён)
* Кызылагаш (Паўладарская вобласць)
Якаў Іосіфавіч Джугашвілі

**Якаў Іосіфавіч Джугашвілі** (; 18 (31) сакавіка 1907, вёска Баджы, Кутаіская губерня — , канцлагер Заксенхаўзен) — старэйшы сын І. В. Сталіна, старшы лейтэнант, які загінуў падчас Вялікай Айчыннай вайны ў нямецкім палоне.

## Біяграфія 
НАрадзіўся 18 (31) сакавіка 1907 года ў в. Баджы Кутаіскай губерні.

З 27 чэрвеня 1941 года Якаў знаходзіўся ў дзеючай арміі: камандзір 6-й артылерыйскай батарэі 14-га гаўбічнага палка 14-й танкавай дывізіі 7-га мехкорпуса 20-й арміі, старшы лейтэнант.

4 ліпеня 1941 года часткі 16-й, 19-й і 20-й арміі патрапілі ў акружэнне пад Віцебскам.

За бой 7 ліпеня 1941 года каля ракі Чарнагосніца пад Сянно Віцебскай вобласці разам з іншымі байцамі Якаў Джугашвілі быў прадстаўлены да ўрадавай узнагароды (гл. Бітва пад Сянно). 16 ліпеня 1941 года пры выхадзе з акружэння каля Лёзна ён прапаў. Згодна з рапартам брыгаднага камісара Аляксея Румянцава, беспаспяховыя пошукі сына Сталіна працягваліся да 25 ліпеня.

14 красавіка 1943 года загінуў у канцлагеры Заксэнхаўзен пры спробе да ўцёкаў. Паводле сведчанняў відавочцаў, Джугашвілі кінуўся на калючы дрот, а вартавы праз імгненні стрэліў яму ў галаву. Падрабязную інфармацыю пра яго смерць, заснаваную на матэрыялах допытаў ахоўнікаў і апытанняў вязняў канцлагера, кіраўніцтва СССР атрымала яшчэ ў 1945 годзе, а нямецкія дакументы аб абставінах гібелі Джугашвілі, выяўленыя амерыканскімі спецслужбамі ў Берліне адразу пасля вайны, былі рассакрэчаныя ў 1968 годзе. У 1977 годзе Якаў Джугашвілі быў пасмяротна ўзнагароджаны Ордэнам Айчыннай вайны І ступені.

## Узнагароды 
* Ордэн Чырвонага Сцяга (1941);
* ордэн Айчыннай вайны І ступені (1977).

## Спасылкі 
Катэгорыя:Нарадзіліся ў Рача-Лечхумі і Квема Сванеці
Брацкая магіла (Дукора, 1941—1944)

**Брацкая магіла** — вайсковае пахаванне ў аграгарадку Дукора, Пухавіцкі раён, Мінская вобласць.

## Гісторыя 
У брацкай магіле пахавана 67 войнаў, якія загінулі ў ліпені 1944 года пры вызваленні раёна, і 1 партызан, які загінуў у 1941 годзе. Сярод пахаваных воіны 1-га гвардзейскага танкавага Донскага корпуса 65 войска 1-га Беларускага фронту.

## Помнік 
У 1955 годзе ўсталяваны абеліск з бетона вышынёй 4 м, падставай 1×1 м. Вяршыня абеліска каранавана пяціканцовай зоркай на металічным стрыжні. На асабовай частцы абеліска прымацавана мемарыяльная табліца з тэкстам:

 «Здесь похоронены воины, погибшие в боях с немецко-фашистскими захватчиками в период Великой Отечественной войны 1941—1945 г.г.»

Ніжэй занесены прозвішчы загінулых: 1 партызана і 15 ваяроў, імёны іншых не ўсталяваны. На пастаменце ўмацавана другая дошка з наступным надпісам:

 «Вечная слава воинам, павшим в боях за свободу и независимость нашей Родины в годы Великой Отечественной войны 1941—1945 г.г.».

Магіла абнесена металічнай агароджай 5×10 м..

## Літаратура 
* Памяць : Пухавіцкі раён: гісторыка-дакументальныя хронікі гарадоў і раёнаў Беларусі / [укладальнік А. А. Прановіч; рэдкалегія: А. М. Карлюкевіч і інш.]. — Мінск : Беларусь, 2003. — 748 с. — 3000 экз. ISBN 985-01-0251-9

Катэгорыя:Брацкія магілы Пухавіцкага раёна
Катэгорыя:Славутасці Дукоры
Катэгорыя:1944 год у Беларусі
Солтэйр

**Солтэйр** — прамысловы пасёлак у Заходнім Ёркшыры, помнік прамысловай рэвалюцыі ў Англіі і аб’ект са спіса Сусветнай спадчыны ЮНЕСКА.

Пасёлак быў заснаваны ў 1853 г. сэрам Цітам Солтам. Планіроўка пасёлка засталася непарушанай і сёння можна прагуляцца менавіта па тых жа вуліцах і ўбачыць менавіта такія дамы, якія акружалі рабочых у той час. Фабрыкі і грамадскія будынкі Солтэйра, так жа як і звычайная забудова, адрозніваюцца гарманічнай архітэктурай, што напамінае пра такія з’явы як віктарыянскі філантрапічны патэрналізм і рух «горад-сад». Для рабочых былі створаны пральня, лазні, бібліятэка, чытальная і канцэртная залы, більярдная, навуковая лабараторыя, гімназія, багадзельня.

Сёння Солтэйр — адзін з пунктаў Еўрапейскага маршрута індустрыяльнай спадчыны.

## Літаратура 
* Тысяча чудес света. — СПб: ООО «СЗКЭО», 2007. — 336 с.

Катэгорыя:Сусветная спадчына паводле алфавіта
Катэгорыя:Населеныя пункты Англіі
Катэгорыя:Заходні Ёркшыр
Факультэт інфармацыйных тэхналогій ПДУ

**Факультэт інфармацыйных тэхналогій ПДУ** — адзін з факультэтаў Полацкага дзяржаўнага ўніверсітэта.

## Гісторыя 
Факультэт інфармацыйных тэхналогій самы малады, быў створаны ў верасні 2008 года. Факультэт размяшчаецца ў гістарычным будынку былога Полацкага езуіцкага калегіума (ВЛК № 5, корпус В).

## Кафедры 
* кафедра вылічальных сістэмаў і сетак
* кафедра геадэзіі і геаінфармацыйных сістэмаў
* кафедра тэхналогій праграмавання

## Спецыяльнасці 
* Вылічальныя машыны, сістэмы і сеткі
* Геадэзія
* Геаінфармацыйныя сістэмы (зямельна-кадастравыя)
* Інфармацыйныя сістэмы і тэхналогіі (у эканоміцы)
* Праграмнае забеспячэнне інфармацыйных тэхналогій

### Магістратура 
* Горнапрамысловая і нафтагазапрамысловая геалогія, геафізіка, маркшэйдэрская справа і геаметрыя нетраў, геадэзія
* Матэматычнае мадэляванне, лікавыя метады і комплексы праграмаў
* Вэб-праграмаванне і інтэрнэт-тэхналогіі
* Інфарматыка і тэхналогіі распрацоўкі праграмнага забеспячэння

### Аспірантура 
* Аўтаматызацыя і кіраванне тэхналагічнымі працэсамі і вытворчасцямі (прамысловасць)
* Матэматычнае мадэляванне, лікавыя метады і комплексы праграмаў

### Перападрыхтоўка 
* Праграмнае забеспячэнне інфармацыйных сістэмаў
* Прыкладная геадэзія і геадэзічнае забеспячэнне кадастра

### Павышэнне кваліфікацыі 
* Геадэзія з асновамі тапаграфіі

## Дэканы 
* Вольга Мікалаеўна Пятровіч
* Аксана Валер’еўна Голубева
* Сцяпан Рыгоравіч Ехілеўскі

Інфармацыйных тэхналогій
Катэгорыя:Стралецкая вуліца (Полацк)
ПДУ
Катэгорыя:З’явіліся ў 2008 годзе
Катэгорыя:2008 год у Полацку
Факультэт камп’ютарных навук і электронікі ПДУ

**Факультэт камп’ютарных навук і электронікі ПДУ** — адзін з факультэтаў Полацкага дзяржаўнага ўніверсітэта.

## Апісанне 
Факультэт камп’ютарных навук і электронікі створаны на базе радыётэхнічнага факультэта. Рыхтуе спецыялістаў вышэйшай кваліфікацыі для прадпрыемстваў сувязі, арганізацый па рамонце электроннай апаратуры і камп’ютарнай тэхнікі, прамысловых прадпрыемстваў, якія вырабляюць і якія выкарыстоўваюць сілавыя электрычныя ўстаноўкі, сістэмы вытворчасці і размеркавання энергіі, электронныя і радыёэлектронныя вузлы, блокі, модулі, прыборы і сістэмы.

## Кафедры 
* кафедра матэматыкі і камп’ютарнай бяспекі
* кафедра фізікі
* кафедра энергетыкі і электронікі

## Спецыяльнасці 
* Камп’ютарная бяспека (матэматычныя метады і праграмныя сістэмы)
* Камп’ютарная бяспека (радыёфізічныя метады і праграмна-тэхнічныя сродкі)
* Мадэляванне і камп’ютарнае праектаванне радыёэлектронных сродкаў
* Праектаванне і вытворчасць праграмна-кіраваных электронных сродкаў
* Прамысловая электроніка
* Радыётэхніка (праграмаваныя радыёэлектронныя сродкі)
* Электразабеспячэнне

### Магістратура 
* Метады і сістэмы абароны інфармацыі, інфармацыйная бяспека
* Сістэмы, сеткі і прылады тэлекамунікацый
* Электрафізіка, электрафізічныя ўстаноўкі
* Энергетыка

### Аспірантура 
* Вакуумная і плазменная электроніка
* Матэматычная логіка, алгебра і тэорыя лікаў
* Метады і сістэмы абароны інфармацыі, інфармацыйная бяспека
* Электрафізіка, электрафізічныя ўстаноўкі

### Перападрыхтоўка 
* Дыягностыка і тэхнічнае абслугоўванне энергаабсталявання арганізацый

## Дэканы 
* Кацярына Ігараўна Галяшова

Камп’ютарных навук і электронікі
Катэгорыя:Вуліца Блахіна (Наваполацк)
ПДУ
Юрыдычны факультэт ПДУ

**Юрыдычны факультэт ПДУ** — адзін з факультэтаў Полацкага дзяржаўнага ўніверсітэта.

## Гісторыя 
Падрыхтоўка юрыстаў у Полацкім дзяржаўным універсітэце вядзецца з 1994 года, а ў 1997 годзе быў утвораны асобы юрыдычны факультэт. Факультэт рыхтуе спецыялістаў у галіне права. Юрыдычны факультэт удзельнічае ў рэалізацыі адукацыйных праграм I і II ступені; перападрыхтоўкі і павышэння кваліфікацыі кадраў.

## Кафедры 
* кафедра грамадзянскага права
* кафедра канстытуцыйнага права і дзяржаўнага кіравання
* кафедра крымінальнага права і крыміналістыкі

## Спецыяльнасці 
* Правазнаўства
* Мытная справа

### Магістратура 
* Юрыспрудэнцыя

### Перападрыхтоўка 
* Правазнаўства

### Павышэнне кваліфікацыі 
* Прававыя асновы ахоўнай дзейнасці
* Кіраванне канфліктам
* Псіхалогія разумення і распазнавання хлусні
* Прававыя асновы ахоўнай дзейнасці
* Перасоўванне тавараў праз мытную мяжу: асновы мытнага права
* Судовыя экспертызы
* Судова-бухгалтарская экспертыза
* Адміністратыўная адказнасць замежных грамадзянаў у Рэспубліцы Беларусь
* Інфармацыйная бяспека
* Абарона правоў спажыўца па дамове рознічнай куплі-продажу. (Як абараніць свае правы спажыўца?)
* Грамадзянска-прававая адказнасць пры нанясенні шкоды крыніцай павышанай небяспекі. (Што рабіць у выпадку ДТЗ?)
* Прававое рэгуляванне платнага аказання медыцынскіх паслугаў (Правы замежнага грамадзяніна ў медыцынскай установе)
* Прававое рэгуляванне аўдытарскай дзейнасці (Аўдыт ў гаспадарчым грамадстве з замежным удзельнікам)
* Дамова будаўнічага падраду
* Энергетычнае права Туркменістана
* Міжнароднае энергетычнае права
* Энергетычнае права ЕАЭС
* Асновы грамадзянскага права Францыі (на французскай мове)
* Прававое забеспячэнне грамадзянска-дамоўнай практыкі і гаспадарчай дзейнасці
* Кіраванне знешнеэканамічнай дзейнасцю арганізацыі
* Псіхалагічныя і прававыя аспекты кіраўніцкай дзейнасці кіраўнікоў
* Прававы статус іншаземцаў ў Рэспубліцы Беларусь
* Іншыя курсы прававой тэматыкі па заяўках

## Дэканы 
* Аляксей Уладзіміравіч Ягораў (1997—2014)
* Ірына Уладзіміраўна Вягера (з 2014)

Катэгорыя:З’явіліся ў 1997 годзе
Катэгорыя:1997 год у Беларусі

ПДУ
Лапландыя (правінцыя)

**Лапландыя**, састарэлае **Лапаршчына** — самая паўночная, самая вялікая і самая маланаселеная правінцыя Фінляндыі. Яна адпавядае былой правінцыі Лапландыя па сваёй тэрыторыі, а цяперашняя правінцыя Лапландыя больш за гістарычную правінцыю Лапландыя, таму што яе паўднёвая частка, таксама вядомая як Перапах’ёла, з’яўляецца часткай гістарычнай правінцыі Астработнія.

Саамы — карэнныя жыхары Лапландыі, але яны ў цяперашні час складаюць меншасць у правінцыі.

Катэгорыя:Правінцыі Фінляндыі
Катэгорыя:Лапландыя
К-9 (фільм)

**К-9** () — амерыканскі камедыйны фільм, баявік рэжысёра Рода Дэніела, галоўную ролю ў якім згулялі Джэймс Белушы і Мэл Гарыс. Сцэнарыстамі фільма выступілі Стывен Сыгел і Скот Маерз, прадзюсар фільма — Лоўрэнс Гордан і Чарлз Гордан. Кінастужка была выпушчана кінакампаніяй Universal Pictures. Акрамя таго, апасля выхаду фільма рушыў услед цэлы цыкл фільмаў, уключаючы два падоўжаныя працяга K-911 (1999) і K-9: P.I. (2002), а таксама тэлевізійны фільм пад назвай K-9000, які задумваўся стаць пілотным эпізодам серыялу, які аднак не атрымаў замовы.

## Сюжэт 
Дэтэктыў паліцыі Сан-Дыега Майкл Дулі (Джэймс Белушы) пакідае машыну, каб звязацца са сваёй дзяўчынай Трэйсі (Мэл Гарыс), калі раптам з’яўляецца гэлікоптэр і адкрывае агонь па яго самаходзе, які загараецца. Лічачы яго мёртвым, забойцы пакідаюць месца здарэння. У паліцэйскім пастарунку Дулі спрачаецца са сваім лейтэнантам, адмаўляючыся ўзяць партнёра; замест гэтага ён вырашай завесці паліцэйскага сабаку. Дома ён знаходзіць Трэйсі з іншым мужчынам і праводзіць ноч у новай машыне. На наступны дзень Дулі прымушае Фрэдзі, інфарматара, раскрыць, што вінаваты ў нападзе наркобарон Кен Лайман (Кевін Тай). Да Дулі прызначаецца нямецкая аўчарка на імя Джэры Лі, якога ён не любіць, аднак сабака вельмі спадабалася яго дзяўчыне Трэйсі, што было ўзаемна. Дулі пачынае раўнаваць, але пасля выкрадання Трэйсі злачынцамі ім прыходзіцца замірыцца і, у рэшце, пасябраваць.

## Крытыка 
На адмысловым кінапартале Rotten Tomatoes, які аб’ядноўвае агляды, фільм мае рэйтынг ухвалення 22 % на аснове 9 рэцэнзіяў, з сярэднім рэйтынгам 4,1/10. На Metacritic ён мае адзнаку 44 %, заснаванай на аглядах 11 крытыкаў, маючы змяшаныя або сярэднія водгукі. Аўдыторыя, апытаная на CinemaScore, паставіла фільму адзнаку А па шкале ад А да F. Кевін Томас з «Los Angeles Times» пахваліў акцёраў, але раскрытыкаваў вельмі звычайны сюжэт.

## Спасылкі 
* К-9 на сайце Internet Movie Database 
* К-9 на сайце AllMovie 
* К-9 на сайце Rotten Tomatoes 

Катэгорыя:Фільмы 1989 года
Катэгорыя:Фільмы-баевікі ЗША
Катэгорыя:Фільмы Рода Дэніела
Катэгорыя:Кінакамедыі ЗША
Катэгорыя:Фільмы на англійскай мове
Катэгорыя:Фільмы пра сабак
Шылава (Расейнскі раён)

**Шылава** або **Шыдлава**, часам **Шыдлоў**, таксама **Шы́лува** (, , раней таксама ) — мястэчка ў Літве, у гістарычнай вобласці Жамойці. Цэнтр сянюніі ў Расейнскім раёне Ковенскага павета. Месціцца за 20 км на поўнач ад Расейнаў.

## Гісторыя 
### Вялікае Княства Літоўскае 
Шылава ўпершыню згадваецца ў крыніцах пад 1457 годам у сувязі з будаўніцтвам Касцёла Нараджэння Найсвяцейшай Дзевы Марыі і апосталаў Пятра і Барталамея вялікалітоўскім шляхцічам Пятром Гедыгольдавічам. Пазней мястэчка стала вядомым дзякуючы *фэсту Нараджэння Найсвяцейшай Дзевы Марыі*. Напісанне старабеларускай мовай: *Шилово*, *Шидлово*. Згадваецца як паселішча пры тракце з Расейнаў да Шавель.

З прыходам Рэфармацыі ў XVI стагоддзі мноства жыхароў Шылава навярнуліся ў кальвінізм, а касцёл быў разрабаваны і ўрэшце закрыты. Апошні пробашч, Ян Галубка, закапаў рэліквіі і дакументы побач з касцёлам. Паводле легенды, у 1608 годзе дзецям, якія пасвілі авечак, нібы аб’явілася Панна Марыя, паказаўшы месца, дзе закапаныя дакументы. У 1622 годзе з іх дапамогай каталікі здолелі вярнуць сабе касцёл. На месцы аб’яўлення паўстаў драўляны касцёл і стаў ладзіцца фэст, а абраз Дабраславёнай Панны Марыі з Божым Дзіцём стаў лічыцца цудадзейным. У 1786 годзе была збудавана базіліка Нараджэння Найсвяцейшай Дзевы Марыі, якая захавалася да нашага часу.

### Пад уладай Расійскай імперыі 
Пасля трэцяга падзелу Рэчы Паспалітай 1795 года ў складзе Расійскай імперыі.

За расійскім часам ў Шылаве распаўсюджвалася літаратура, якую дастаўлялі кніганошы з Прусіі, таму расійскія ўлады забаранілі святкаванне фэсту.

### Найноўшы час 
З 1918 года ў складзе незалежнай Літвы. З атрыманнем незалежнасці аднавілася традыцыя правядзення фэсту. Пасля далучэння Балтыкі да СССР у 1940 годзе савецкія ўлады спрабавалі забараніць традыцыю, аднак канчаткова не здолелі гэтага зрабіць. Напрыклад, у 1979 годзе падчас пілігрымкі КДБ перакрыла ўсе дарогі да Шылавы з прычыны нібыта эпідэміі свіной чумы.

Пасля аднаўлення незалежнасці Літвы ў 1990 годзе аднавіўся і старажытны фестываль у гонар Дзевы Марыі, на які збіраліся пілігрімы з розных кутоў краіны. У 1993 годзе падчас візіту ў Літву Папа Ян Павел II пабываў у пілігрымцы да касцёлу Дзевы Марыі ў Шылаве. На дзясятую гадавіну папскага візіту была адкрытая новая ўстанова для пілігрымаў і семінарыстаў пад назвай «Дом Яна Паўла II» ().

## Славутасці 
* Барочны  (1760—1786)
* Неагатычная капліца (1912—1924)

## Вядомыя асобы 
* Язэп Аляшкевіч (1777—1830) — беларускі і польскі мастак.
* Мендэль Закс — яўрэйскі рабін.
* Эймунтас Някрошус (1952—2018) — савецкі і літоўскі рэжысёр.

## Гл. таксама 
* 

## Крыніцы 
## Літаратура 
* 
* 

## Спасылкі
Эйс Вентура: Калі кліча прырода

**«Эйс Вентура: Калі кліча прырода»** () — амерыканскі дэтэктыўны камедыйны фільм 1995 года і працяг фільму «Эйс Вентура: Вышук хатніх жывёл» (1994). Джым Керы паўтарае ролю галоўнага героя Эйса Вентуры, дэтэктыва, які спецыялізуецца на вышуку прыручаных жывёл і жывёл, якія знаходзяцца ў няволі, і быў выкліканы ў Афрыку, каб знайсці зніклага кажана, але якім, па сутнасці, Вентура грэбуе. Іэн Мак-Ніс, Сайман Кэлау і Сафі Оканеда таксама зняліся ў фільме. Томі Дэвідсан з’яўляецца ў фільме ў ролі камеа. Сцэнарыстам і рэжысёрам фільму стаў блізкі сябар Кэры Стыў Одэкерк, які таксама супрацоўнічаў у вытворчасці і быў кансультантам першага фільму.

## Сюжэт 
У Гімалаях пасля няўдалай выратавальнай місіі янот гіне, Эйс Вентура (Джым Керы) паддаецца цяжкай дэпрэсіі і далучаецца да тыбецкага манастыра. Пасля акрыяння да яго звяртаецца Фултан Грынўол (Іэн Мак-Ніс), брытанскі карэспандэнт, які працуе ў консульстве правінцыі ў выдуманай афрыканскай краіне Нібія. Паколькі Эйс вельмі дакучае прадстаўнікам манастыра, вялікі абат дамагаецца, каб Эйс з’ехаў і выправаджвае яго разам з Грынўолам.

Грынўол падвяргаецца сумніўным паводзінам Вентуры, калі ён пачынае імітаваць розныя шлюбныя заклікі ў самалёце, а таксама калі Вентура неабачліва кіруе самаходам у афрыканскіх джунглях. Грынўол хоча, каб Вентура знайшоў вялікага белага кажана, святую жывёлу карэннага племені вачаці, якая знікла неўзабаве пасля таго, як прынцэса вачаці была прапанавана ў якасці нявесты прынцу вачуту, каб замацаваць мір паміж плямёнамі. Пасля прыбыцця ў Нібію і сустрэчы з консулам Вінсентам Кедбі (Сайман Кэлау) Эйс пачынае расследаванне, але дзеля дасягнення поспеху ён павінен пераадолець страх перад кажанамі.

## Крытыка 
На «Rotten Tomatoes» фільм мае рэйтынг ухвалення 25 % на аснове 28 аглядаў, з сярэднім рэйтынгам 4,2/10. Крытычны кансэнсус сайта абвяшчае, што працяг першага фільму добра паказвае змяншэння прыбытковасці касавых збораў.

## Спасылкі 
* Эйс Вентура: Калі кліча прырода на сайце Internet Movie Database 
* Эйс Вентура: Калі кліча прырода на сайце AllMovie 
* Эйс Вентура: Калі кліча прырода на сайце Rotten Tomatoes 

Катэгорыя:Фільмы 1995 года
Катэгорыя:Фільмы ЗША
Катэгорыя:Кінакамедыі ЗША
Катэгорыя:Фільмы Стыва Одэкерка
Квант суцяшэння

**«Квант суцяшэння»** () — 22-і фільм з серыі фільмаў пра англійскага агента Джэймса Бонда, заснаваны на адным з аповедаў Яна Флемінга. Агент 007, чыю ролю выконвае Дэніел Крэйг, адпраўляецца на пошукі забойцаў Уэспер, і высвятляе, што яе шантажавалі. Рэжысёр фільма — Марк Форстэр. Сцэнарый напісаны, у прыватнасці, лаўрэатам прэміі «Оскар» Полам Хагісам.

Прэм’ера фільма адбылася 29 кастрычніка 2008 г. у Вялікабрытаніі.

## Сюжэт 
Пасля здрады Уэспер, агент 007 дужаецца з жаданнем ператварыць апошняе заданне ў асабістую вендэту. У пошуках ісціны, Бонд і М дапытваюць Містара Уайта, ад якога пазнаюць, што Арганізацыя, якая шантажавала Уэспер, нашмат складаней і небяспечней, чым можна было падумаць.

Судмедэксперты Mi6 усталёўваюць сувязь Уэспер з ананімным банкаўскім рахункам на Гаіці. Тамака Бонд выпадкова знаёміцца з баявой дзяўчынай Камілай, якая таксама прагне помсты. Праз Камілу Бонд выходзіць на Дамініка Грына, жорсткага бізнесмена і не апошняга чалавека ў Арганізацыі.

Пабываўшы ў Аўстрыі, Італіі і Паўднёвай Амерыцы, Бонд пазнае аб сумеснай змове Грына і генерала Медрана з мэтай усталявання кантролю над сусветнымі запасамі нафты. Выкарыстаючы магчымасці Арганізацыі і дакладных яму людзей у ЦВК і брытанскай выведцы, Грын абяцае генералу зрынуць існы рэжым у выдуманай лацінаамерыканскай краіне, у абмен на, здавалася бы, пустынны ўчастак зямлі.

Бонд звяртаецца да дапамогі старых сяброў, каб усталяваць ісціну. Чым бліжэй да ўсталявання асобы чалавека, які пхнуў Уэспер на здраду, тым складаней Бонду быць на крок наперадзе ЦВК, тэрарыстаў і нават М, каб раскрыць злачынны план Грына і спыніць яго Арганізацыю.

## У ролях 
* Дэніел Крэйг — *Джэймс Бонд*
* Мацьё Амальрык — *Дамінік Грын*, галоўны злыдзень фільма, які прыкрываецца пад выглядам «добрага хлопца, які працуе ў вобласці экалогіі, раслін, дрэваў і ўкладвае дабрачынныя сродкі ў навуку аб навакольным асяроддзі».
* Вольга Курыленка — *Каміла*, дзяўчына Бонда.
* Джэма Артэртан — *Філдс*, агент MІ-6, якая працуе консулам у балівійскім пасольстве. Гема была абрана на ролю з 1500 кандыдатак.
* Джудзі Дэнч — *М*, глава брытанскай сакрэтнай службы MІ-6, начальнік Бонда.
* Джэфры Райт — *Фелікс Лэйтэр*, саюзнік Бонда з Цэнтральнага разведвальнага ўпраўлення, які дапамагаў у казіно Раяль. Гэта будзе другі раз, калі ролю Фелікса Лэйтэра выконвае адзін і той жа акцёр два разы запар.
* Джэспер Крыстэнсен — *Містар Уайт*, працаўнік таемнай арганізацыі, які выкраў выйграныя грошы Бонда ў казіно Раяль.
* Джанкарла Джаніні — *Рэнэ Маціс*, французскі падвойны агент, які дапамагаў Бонду ў Чарнагорыі раскрываць Ле Шыфра, таксама працаваў на Містара Уайта.

## Спасылкі 
* Музычная тэма для Джэймса Бонда («Квант суцяшэння») 

Катэгорыя:Фільмы-баевікі Вялікабрытаніі
Катэгорыя:Фільмы-баевікі ЗША
Катэгорыя:Фільмы Columbia Pictures
Катэгорыя:Фільмы-трылеры Вялікабрытаніі
Катэгорыя:Фільмы-трылеры ЗША
Катэгорыя:Прыгодніцкія фільмы Вялікабрытаніі
Катэгорыя:Прыгодніцкія фільмы ЗША
Катэгорыя:Дэтэктыўныя фільмы Вялікабрытаніі
Катэгорыя:Дэтэктыўныя фільмы ЗША
Катэгорыя:Фільмы на англійскай мове
Катэгорыя:Фільмы-сіквелы
Катэгорыя:Фільмы MGM
Катэгорыя:Фільмы ЗША 2008 года
Як атрымаць поспех у справах

**Як атрымаць поспех у справах** () — амерыканскі камедыйны фільм рэжысёра Артура Гілера, галоўную ролю ў якім сыгралі Джэймс Белушы і Чарлз Гродын. Фільм названы ў гонар аднайменнай песні Рэндзі Бекмана, запісанай канадскім рок-гуртам Bachman–Turner Overdrive (BTO). Фільм таксама вядомы тым, што быў першым сцэнарным творам Джэфры Джэйкаба Абрамса, які пазней быў сярод стваральнікаў серыялу «Згубленыя».

## Сюжэт 
Асуджаны выкрадальнік самаходаў і зацяты заўзятар бейсбольнага клуба «Чыкага Кабз», Джымі Дворскі (Джэймс Белушы), выйграў квіткі на сусветную серыю клуба. На жаль, у яго засталося некалькі дзён, якія ён павінен адседзець у турме, і нагледавік Фрэнк Тулман (Гектар Элізонда) не дазваляе яму сысці з турмы на нейкі час і вярнуцца. З дапамогай іншых зняволеных Джымі пачынае бунт, каб за гэты час выкрасціся з турмы і ўбачыць гульню. Па дарозе ён знаходзіць нататнік зацятага і беспазваночнага рэкламнага кіраўніка Спэнсера Барнза (Чарлз Гродын), які абяцае ўзнагароду, калі яго знойдуць. Акрамя самога нататніку Джымі знаходзіць і ключ ад шыкоўнае вілы. На наступны дзень Джымі выдае сябе за Барнза, застаючыся ў пляжным доме Малібу Спэнсера, фліртуючы з дачкой боса, нават прымаючы сустрэчу з магнатам японскае харчовае карпарацыі містарам Сакамота (Мака Івамацу).

## Крытыка 
Фільм атрымаў негатыўныя водгукі, і аглядальніца Керын Джэймс з газеты *«The New York Times»* пазначыла яго як добры, але маркотны фільм. Агрэгатар рэцэнзіяў Rotten Tomatoes мае ў сярэднім 29% пазітыўных водгукаў на аснове 14 рэцэнзіяў.

## Спасылкі 
* Як атрымаць поспех у справах на сайце Internet Movie Database 
* Як атрымаць поспех у справах на сайце AllMovie 
* Як атрымаць поспех у справах на сайце Rotten Tomatoes 

Катэгорыя:Фільмы 1990 года
Катэгорыя:Фільмы ЗША
Катэгорыя:Фільмы Артура Гілера
Містар Лёс

**«Містар Лёс»** () — амерыканскі фантастычны камедыйны фільм рэжысёра Джэймса Ора, галоўную ролю ў якім іграе Джэймс Белушы. Сярод іншых акцёраў вылучаюцца Лінда Хэмілтан, Майкл Кейн, Джон Ловіц, Кортні Кокс, Джэй О. Сандэрс і Рэнэ Русо. Сцэнарый гэтага фільма быў моцна натхнёны фільмам 1946 года «Гэтае цудоўнае жыццё».

## Сюжэт 
Гісторыя пачынаецца ў самы дзіўны дзень жыцця Лары Бераўза (Джэймс Белушы), у дзень яго 35-годдзя, які складаецца з шэрагу камічных і драматычных няшчасцяў. Лары вінаваціць ва ўсіх жыццёвых праблемах тое, што ў свой 15-ы дзень народзінаў у ключавы момант сваёй гульні ў чэмпіянаце па бейсболе ў дзяржаўнай сярэдняй школе ён не здолеў адбіць мяч. Калі яму хочацца зрабіць усё па-іншаму, яго жаданне выконвае падобны да анёла-захавальніка Майк (Майкл Кейн), які перыядычна з’яўляецца яму ў абліччы бармена, кіроўцы таксі і гэтак далей. Неўзабаве Лары выяўляе, што Майк закінуў яго ў альтэрнатыўную рэальнасць, у якой ён атрымаў перамогу ў той школьнай гульні. Цяпер ён адчувае сябе заможным і магутным чалавекам, а таксама жанаты з пекнай дачкой боса (Біл Макачан) Сіндзі Джо Бамперс (Рэнэ Русо). Спачатку яго новае жыццё здаецца яму ідэальным, але неўзабаве ён пачынае сумаваць па сваім лепшым сябры Кліпе Мецлеры (Джон Ловіц) і жонцы Элен (Лінда Хэмілтан) з папярэдняга жыцця; ён таксама выяўляе, што яго альтэрнатыўнае «я» займела мноства ворагаў, як Джуэл Джагер (Кортні Кокс), якая была аператарам пагрузчыкаў, а цяпер яна з’яўляецца яго сакратаркай і палюбоўніцай. Па меры таго як праблемы Лары множацца, ён адчувае жаданне вярнуць сваё старое жыццё.

## Крытыка 
На партале «Rotten Tomatoes» фільм мае рэйтынг 38 % на аснове 16 водгукаў ад крытыкаў. Роджэр Эберт з «Chicago Sun-Times» даў фільму 2 з 4 зорак і напісаў, што фільм з’яўляецца павольным маршам, які не мае вынікаў, а яго дзіўная пасіўнасць падкрэсліваецца самым спакойным саўндтрэкам. Аўдыторыя, апытаная на «CinemaScore», паставіла фільму сярэдні бал B+ па шкале ад A да F.

## Зноскі 
## Спасылкі 
* Містар Лёс на сайце Internet Movie Database 
* Містар Лёс на сайце AllMovie 
* Містар Лёс на сайце Rotten Tomatoes 

Катэгорыя:Фільмы 1990 года
Катэгорыя:Фільмы ЗША
Катэгорыя:Фільмы Джэймса Ора
ABC

**American Broadcasting Company** (*ABC*) — амерыканская тэлевізійная і радыёсетка, якая з’яўляецца ўласнікам аднаго з трох найбольш папулярных тэлеканалаў ЗША.

ABC заснаваная ў 1943 Эдвардам Ноблем пасля таго як ён набыў NBC радыёвяшчальнай сеткі Blue radio network. Тэлевізійная трансляцыя распачалася ў 1948.  У 1951 канал прададзены канцэрну United Paramount. З 1996 і дагэтуль ABC належыць кампаніі The Walt Disney Company. Штаб-кватэра *ABC* знаходзіцца ў Нью-Ёрку, на Манхэтэне, а праграмная дырэкцыя — у Каліфорніі, тамсама, дзе штаб-квартэра Walt Disney Company.

Афіцыйным дэвізам кампаніі з’яўляецца «*Start Here*» («пачатак тут» ці «пачніце адсюль»).

## Праграмы канала 
### Тэлесерыялы 
* Згубленыя (2004—2010)

## Спасылкі 
* 

Катэгорыя:Тэлеканалы ЗША
Катэгорыя:Тэлеканалы на англійскай мове
Катэгорыя:Кампаніі, заснаваныя ў 1943 годзе
Катэгорыя:The Walt Disney Company
Катэгорыя:Кампаніі Нью-Ёрка